Sol'nok

Sol'nok ( [ˈsolnok]) om lidn Mad'jaranman keskuzpalas. Se om Jas-Nad'kun-Sol'nok-agjan administrativižeks keskuseks da palaks.

 Istorii 
Eländpunkt mainitase ezmäižen kerdan vl 1075 kuti ühtennimižen komitatan pälidn. Oli peneks küläks mongoližen vägitungendan jäl'ghe. Kätihe lidnuseks edel turkoiden londad, no hö otiba lidnad i valdoičiba siš vll 1552−1685.

Lidnan tobj pala oli muretud vl 1685 i 1944. Vspäi 1847 raudte ühtenzoitab Sol'nokad Budapeštanke.

 Geografijan andmused 
Lidn sijadase agjan päivlaskmaiženno röunanno, ühesakümnes kilometras suvipäivnouzmha Budapeštaspäi, Tis-jogen molembil randoil, 68 m ü.m.t. keskmäižel korktusel.

Klimat om ven kontinentaline valdmeren valatoitusenke, subtropižen klimatan röunal. Keza om hätkeline räk päivoikaz, tal'vaig om pil'vekaz. Voden keskmäine lämuz om +11,4 C°, kezakun-elokun +20,7..+22,6 C°, tal'vkun-uhokun −0,5..+1,5 C°. Ekstremumad oma −24,8 C° (viluku) i +40,4 C° (heinku). Kezaaigan minimum om +4,9 C° (kezaku), tal'vaigan maksimum om +20,2 C° (uhoku). Ei voi panda halad semendkus-sügüz'kus (semendkun minimum om +0,8 C°). Paneb sadegid 532 mm vodes, enamba kezakus-heinkus (65..69 mm kus), vähemba vilukus-keväz'kus (25..30 mm kus). Kun keskmäine relätivine nepsuz vajehtase 63..69 % röunoiš keväz'kus-sügüz'kus, 84..86 % kül'mkus-vilukus.

 Eläjad 
Vn 2001 Mad'jaranman rahvahanlugemižen mödhe lidnan eläjiden lugu oli 77 631 ristitud, vn 2011 — 72 953 ristitud, vn 2022 — 66 061 ristitud. Kaikiš suremb lidnan ristitišt oli 78 328 eläjad vl 1990.

Rahvahad (2001): mad'jaralaižed — 98 %, čiganalaižed — 1 %, toižed rahvahad — 1 %.

Edeline lidnan pämez' om Ferenc Salai (Szalay Ferenc, 1998−2002, reduku 2006 — sügüz'ku 2024).

 Galerei 

 Sebruzlidnad 
  Baja Mare, Romanii (vspäi 1990)
  Bel'sko-Bäl, Pol'šanma (1995)
  Forli, Italii (1998)
  Istvud, Anglii, Sur' Britanii (2006)
  Judz, Japonii (2004)
  Rakvere, Estinma (2008)
  Regimägi, Suomenma (1969)
  Roitlingen, Baden-Vürtemberg, Saksanma (1990)
  Šoham, Izrail' (2001)

 Homaičendad 

 Irdkosketused 
 Lidnan tobmuden sait (info.szolnok.hu). 

Kategorii:Mad'jaranman lidnad
Kategorii:Eländpunktad kirjamišton mödhe
*